C 135/8
DA
Den Europæiske Unions Tidende
18.4.2023
BILAG
Dokumentation for lovligheden af formål, der ikke er til skade for arternes bevarelse, og som forfølges af godkendte zoologiske institutioner og avls- og bevaringsprogrammer I afsnit 3, litra a) og b), i denne vejledning skitseres tilfælde, hvor medlemsstatens CITES-styrelsesråd kan udstede eksportog reeksporttilladelser eller certifikater inden for EU, forudsat at de finder det godtgjort, at tilladelsen eller certifikatet vil blive anvendt til lovlige formål, som ikke er til skade for artens bevarelse.
For at sikre en harmoniseret tilgang i hele EU til at fastslå legitimiteten af formål, der ikke er til skade for arternes bevarelse, og som forfølges af godkendte zoologiske haver (1) og avls- og bevaringsprogrammer, gives der yderligere oplysninger.
Da ansøgninger om eksporttilladelser, reeksporttilladelser eller certifikater inden for EU kan være forskellige, vil medlemsstaterne generelt skulle vurdere den dokumentation, som ansøgeren fremlægger, i hvert enkelt tilfælde.
Som et minimumskrav skal alle ansøgere fremlægge dokumentation for følgende: — I EU skal en zoologisk institution registreres i overensstemmelse med Rådets direktiv 1999/22/EF (2) (»EU's direktiv om zoologiske haver«). — For tredjelandes vedkommende skal den zoologiske institution være en del af et anerkendt avlsprogram.
Eksempler på anerkendte avls- og bevaringsprogrammer for zoologiske institutioner omfatter det europæiske program for udryddelsestruede vilde dyr og planter (EEP), den amerikanske artsoverlevelsesplan (SSP), det australasiske artsforvalt­ ningsprogram (ASMP) eller globale artsforvaltningsplaner (GSMP). — Reservatet/redningscentret skal registreres hos og overvåges af de kompetente myndigheder i bestemmelseslandet.
Hvis oplysningerne i ansøgningen er uklare, eller der er tvivl om lovligheden af det mål, som institutionen eller avls- og bevaringsprogrammet forfølger, bør styrelsesrådet anmode om mere detaljerede oplysninger.
(1) Se fodnote 25.
(2) https://eur-lex.europa.eu/legal-content/DA/TXT/?uri=celex:31999L0022